朱應雲

朱應雲，字從龍，浙江嘉興府海鹽縣人，明朝政治人物。

 生平 
治《書經》，嘉靖元年（1522年）壬午科順天府鄉試第六十名舉人。嘉靖十七年（1538年）中式戊戌科會試第二百八十八名，登第二甲第二名進士。官刑部主事，嘉靖十九年（1540年）谪通州同知，有名吴成者善訟，朱應雲因贪赃怕其告发，將其下狱幽死。不久，朱應雲遷任邵武府通判，吳成子欲讼冤，朱應雲自念当抵罪，惊悸而死萬曆《通州志》：朱应云者，亦射策登甲科，海盐人，嘉靖十九年以刑部主事谪丞通州，性好奔竞，时崇明贼秦蕃、王艮作乱，应云调民兵千人往策应，邀功赏，假劝借，名为渔猎计，一州惊扰。幸巡撫夏公邦謨前故守通州，知通人不習戰，乃置之中軍，得全師還，亦不調發江北粮餉，州人遂寧。始應雲又委省祭官高山等，得自调署民兵，守狼山，民间辄废耕作。是年无水，旱大侵，贫富皆罹其祸，赃私狼籍太甚。雅闻吴成者以健讼名，恐其发私，遂文致其事下之狱，幽死之。居无何，迁邵武府通判去。成子欲讼冤，自念当抵罪，惊悸病死。去时谋私人肖像狼山，行未出境，人巳投之江中。继应云者即欧阳时。。

 家族 
曾祖朱全；祖父朱玉，壽官；父朱縉，母馮氏。永感下。兄雷、弟電、霽、霑。

参考文献

Category:朱姓
Category:海鹽人
Category:醫籍進士
Category:明朝南通州同知
Category:明朝刑部主事